Több adó is csökken jövõre, jól járnak a magyar családok
Több fontos döntést is elfogadott a héten a parlament, amelynek köszönhetõen összesen 260-280 milliárd forint marad a magyar vállalkozásoknál és családoknál. A munkából élõ emberek költségvetésének nevezett büdzsének köszönhetõen jövõre csökken az internet és hal áfája is, de a vállalkozások terhei is jelentõsen mérséklõdnek.
A parlament a héten több, már elõre bejelentett adócsökkentést is elfogadott. Varga Mihály nemzetgazdasági miniszter még május 2-án mutatta be a 2018-as költségvetést, amelyben több költségvetési lazítási javaslat is szerepelt. 

A héten a parlament megszavazta többek között, hogy 19,5 százalékra csökken a munkaadók szociális hozzájárulási adója, azaz a szocho.  Ez korábban 22 százalék volt.

Érdekesség, hogy ez 0,5 százalékponttal kevesebb, mint ami a költségvetésben szerepel, korábban 20 százalékkal számolt a büdzsé. 

Csökken az egyszerûsített közteherviselési hozzájárulás (ekho) is, 20 százalékról 19,5 százalékra mérséklõdött, de 19,5 százalékos lesz az egészségügyi hozzájárulás (eho) mértéke is.

A Nemzetgazdasági Minisztérium szerint az intézkedéseknek köszönhetõen 

200 milliárd forinttal marad több a vállalkozásoknál. 

Ahogy korábban beszámoltunk róla, 2018-ban a hal áfája is csökkeni fog, ettõl az intézkedéstõl a magyar halhúsfogyasztás emelkedését várja a kormány. Korábban a baromfi és a sertés áfája is csökkent, jövõre a hal áfája is 5 százalékos lesz a korábbi 27 százalék helyett. 

Nagy segítség lesz a magyar háztartásoknak az internet áfájának mérséklése is, a net után fizetendõ áfa 18 százalékról 5 százalékra csökken. A digitális rezsicsökkentésnek köszönhetõen 22 milliárd maradhat a magyar családoknál. 

Öt százalékra csökken az éttermi szolgáltatások áfája is, ugyanakkor új tételként megjelenik a 4 százalékos turizmusfejlesztési hozzájárulás.  

Varga Mihály szerint jövõre 260-280 milliárd forinttal enyhülnek a vállalkozások és a lakosság terhei.  

A Magyar Idõknek adott interjúban Varga elmondta, hogy a kormány arra törekszik, hogy a gazdasági eredményekbõl mindenki részesülhessen, ezt szem elõtt tartva fizetnek ki a napokban nyugdíjasoknak nagyjából hatvanmilliárd forintot, decemberben pedig ezért juttatják el az érintettekhez az összesen húszmilliárd forint értékû Erzsébet-utalványokat.

Ahogy az Origo ma beszámolt róla, a kormány az elmúlt évhez hasonlóan az idén is minden nyugdíjasnak, illetve nyugdíjszerû ellátásban részesülõ polgárnak biztosít 10 ezer forint értékû Erzsébet-utalványt.

Emellett jövõre nõ a kétgyermekes családok adókedvezménye is, ami nagyjából 390 ezer szülõnél hagy újabb 15 milliárd forintot. 

Ez azt jelenti, hogy jövõre ötezer forinttal emelkedik a kétgyerekes családok adókedvezménye. Ennek értelmében havonta 35 ezer forint, éves szinten pedig 420 ezer forint marad a két gyereket nevelõknél 2018-ban.

Orbán Viktor májusban jelentette be, hogy a kormány döntése szerint a jelzáloghitellel rendelkezõ családok  a harmadik és további gyermekek esetén egy-egy millió forintot leírhatnak a tartozásukból. 

Emellett a gyermekvállalást ösztönzõ program részeként a diákhitel-tartozással rendelkezõ, fiatal nõknek két gyermek esetén a tartozás 50 százalékát, három vagy több gyermek esetén a teljes adósságot elengedik.
áfa költségvetés 2018 hal parlament ekho eho Erzsébet utalvány internet